Kung Fu Junkie
Kung Fu Junkie — ქართული ინგლისურენოვანი პოპ-ელექტრო ჯგუფი, რომელიც 2007 წელს ჩამოყალიბდა. მისი მუდმივი წევრები არიან ზურა ჯიშკარიანი, იგივე ზომბი ან Next DreamHacker (ვოკალი, გიტარა), თემურ ეზუგბაია, იგივე Vinda Folio (გიტარა, ვიზუალური ეფექტები) და ამირან ნინუა, იგივე ამიკო ან MC CutDaKill (ვოკალი). ჯგუფის მეოთხე მუდმივი წევრი, თაზო ლიპარტელიანი, იგივე გრინჩი ან Vicki Lee (ვოკალი, კლავიშებიანი საკრავები, ეფექტები) 2016 წელს გარდაიცვალა. ჯგუფის დროებითი და ყოფილი წევრები არიან მაქს მაჩაიძე (ვოკალი), ანანო სიხარულიძე (კლავიშებიანი საკრავები, ვოკალი), ნანუკა ნაცვლიშვილი (ბასი, ვოკალი), გიორგი გეწაძე (დრამები) და ილიკო ღოღობერიძე (ბასი).